चुनावी ब‘रा होने मूजब यादव होरें अंतरिम बजट पेश कीता जेह्‌दे च उनें सदन मां चार महीनें दे खर्च दा लेखानुदान मंग्गेआ ऐ। रेलवे गी विश्‍वस्तरीय बनाने दे लक्ष्य दे अनुरूप देश दे पंञ रेलमार्गें उप्पर 300 थमां 350 किलोमीटर प्रति घंटे रफ्तार दी बुलेट ट्रेन चलाने आस्तै सर्वे चला’ रदा ऐ, जेह्‌दे च अज्ज उनें नमीं दिल्ली थमां पटना दा रेलमार्ग बी शामल करी लैत्ता। रेलमंत्री अपने गृह राज्य बिहार ते अपने संसदीय क्षेत्र मधेपुरा उप्पर बी मेहरबान रेह्।